Iruḥ ay laḥu yemlal-d d yiwen n wergaz yenna-as : «Ur teẓriḍ ara anda i d-yuzga wexxam n waɣzen? ». Yenna-as : «Zriɣ, nekk d ameksa-ines, meɛna uqbel ad ak-mleɣ abrid ɣur-s ilaq ad tɣelbeḍ axerfi-ina bu wacciwen ameqqran ». Iruḥ ɣer uxerfi-nni yebren-as acciwen, yezla-t yeslax-it ». Yenna-as umeksa-nni : «tzemreḍ akka ad t-kemmleḍ, asma ad dtuɣaleḍ ad iliɣ d ameksa-inek ». Yerra axerfi-nni yenɣa s ufella n uɛawdiw, ikemmel tikli armi yewweḍ ɣer bu yezgaren yenna-as : «ur iyi-t-ttemleḍ ara abrid ɣer wexxam n waɣzen ».